CELEX: 32018D0006(01)
Language: hu
Date: 2018-02-13 00:00:00
Title: Az Európai Központi Bank (EU) 2018/228 határozata (2018. február 13.) a szakmai alkalmasságra és üzleti megbízhatóságra vonatkozó, felhatalmazáson alapuló határozatokat meghozó szervezeti egységek vezetőinek kijelöléséről szóló (EU) 2017/936 határozat módosításáról (EKB/2018/6)

16.2.2018   
            
            
               HU
            
            
               Az Európai Unió Hivatalos Lapja
            
            
               L 43/18
            
         AZ EURÓPAI KÖZPONTI BANK (EU) 2018/228 HATÁROZATA
   (2018. február 13.)
   a szakmai alkalmasságra és üzleti megbízhatóságra vonatkozó, felhatalmazáson alapuló határozatokat meghozó szervezeti egységek vezetőinek kijelöléséről szóló (EU) 2017/936 határozat módosításáról (EKB/2018/6)
   AZ EURÓPAI KÖZPONTI BANK IGAZGATÓSÁGA,
   tekintettel az Európai Unió működéséről szóló szerződésre,
   tekintettel a Központi Bankok Európai Rendszere és az Európai Központi Bank Alapokmányára és különösen annak 11.6. cikkére,
   tekintettel a felügyeleti feladatokhoz kapcsolódó jogi eszközök tekintetében a döntéshozatali hatáskörök átruházásának általános keretéről szóló, 2016. november 16-i (EU) 2017/933 európai központi banki határozatra (EKB/2016/40) (1) és különösen annak 4. és 5. cikkére,
   tekintettel a szakmai alkalmasságra és üzleti megbízhatóságra vonatkozó határozatok elfogadásával kapcsolatos hatáskör-átruházásról és a szakmai alkalmassági és üzleti megbízhatósági követelmények értékeléséről szóló, 2016. november 16-i (EU) 2017/935 európai központi banki határozatra (EKB/2016/42) (2) és különösen annak 2. cikkére,
   tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozatra (3) és különösen annak 10. cikkére,
   mivel:
   
               (1)
            
            
               Az (EU) 2017/936 európai központi banki határozat (EKB/2017/16) (4) úgy rendelkezik, hogy az (EU) 2017/935 határozat (EKB/2016/42) 2. cikke szerinti felhatalmazáson alapuló határozatokat a Mikroprudenciális Felügyelet IV. Főigazgatóság szakmai alkalmasságra és üzleti megbízhatóságra vonatkozó határozatokért felelős helyettes főigazgatója, valamint más szervezeti egységek vezetői fogadják el.
            
         
               (2)
            
            
               2018. február 1-jén az EKB bankfelügyeletét érintő szervezeti változás történt, amelynek keretében három osztály, köztük az Engedélyeztetési Osztály is, átkerült a Mikroprudenciális Felügyelet IV. Főigazgatóságtól a felügyeleti testület Titkárság Főigazgatóságához. A Mikroprudenciális Felügyelet IV. Főigazgatóság helyettes főigazgatója a továbbiakban már nem lesz felelős a szakmai alkalmasságra és üzleti megbízhatóságra vonatkozó határozatokért.
            
         
               (3)
            
            
               A felügyeleti testület elnökével konzultációra került sor azon szervezeti egységek vezetőit illetően, akikre a szakmai alkalmasságra és üzleti megbízhatóságra vonatkozó határozatok meghozatalára irányuló hatáskört át kell ruházni.
            
         
               (4)
            
            
               Ezért az (EU) 2017/936 európai központi banki határozatot (EKB/2017/16) megfelelően módosítani kell annak érdekében, hogy az figyelembe vegye a szakmai alkalmasságra és üzleti megbízhatóságra vonatkozó határozatokért való felelősségnek a felügyeleti testület Titkárság Főigazgatóságához való áthelyezését,
            
         ELFOGADTA EZT A HATÁROZATOT:
   1. cikk
   Módosítások
   Az (EU) 2017/936 (EKB/2017/16) határozat 1. cikkének helyébe a következő szöveg lép:
   
      „1. cikk
      A szakmai alkalmasságra és üzleti megbízhatóságra vonatkozó, felhatalmazáson alapuló határozatok
      Az (EU) 2017/935 határozat (EKB/2016/42) 2. cikke szerinti felhatalmazáson alapuló határozatokat a felügyeleti testület Titkárság Főigazgatósága szakmai alkalmasságra és üzleti megbízhatóságra vonatkozó határozatokért felelős főigazgatója vagy helyettes főigazgatója fogadja el, vagy annak távollétében az Engedélyeztetési Osztály vezetője és a következő szervezeti egységek vezetőinek egyike:
      
                  a)
               
               
                  a Mikroprudenciális Felügyelet I. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet I. Főigazgatóság látja el;
               
            
                  b)
               
               
                  a Mikroprudenciális Felügyelet II. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet II. Főigazgatóság látja el; vagy
               
            
                  c)
               
               
                  a főigazgató távollétében a helyettes főigazgató.”
               
            
   2. cikk
   Hatálybalépés
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Frankfurt am Mainban, 2018. február 13-án.
      
         
            az EKB elnöke
         
         Mario DRAGHI
      
   
   
      (1)  HL L 141., 2017.6.1., 14. o.
   
   
      (2)  HL L 141., 2017.6.1., 21. o.
   
   
      (3)  HL L 80., 2004.3.18., 33. o.
   
   
      (4)  Az Európai Központi Bank (EU) 2017/936 határozata (2017. május 23.) a szakmai alkalmasságra és üzleti megbízhatóságra vonatkozó, felhatalmazáson alapuló határozatokat meghozó szervezeti egységek vezetőinek kijelöléséről (EKB/2017/16) (HL L 141., 2017.6.1., 26. o.).